O.B.T. Johnsen

Olaf Bertram Tordenskjold Johnsen (født 1859, død 1911) var en norsk arkitekt og eiendomsutvikler, sønn av Olaus Johnsen. Han var aktiv i Christiania på 1890-tallet. Han står blant annet bak Waldemar Thranes gate nr. 10, som han fikk bygd for egen regning.Olaf Bertram Tordenskjold Johnsen Geir Tandberg Steigan hos Arc!

Andre gårder som ble tegnet av Johnsen er Sexes gate nr. 2  fra 1896, og Tollbugata 8b, en forretningsgård fra 1897–1898. Restauranten Original Pilsen holdt til i denne bygningen fra den var ny og til den stengte i 2009.Knut Are Tvedt: Oslo byleksikon, Kunnskapsforlaget 2010, side 569, ISBN 978-82-573-1760-7 Veggene i restauranten var dekorert med en berømt billedserie på rundt 20 malerier om ølbryggingens historie, utført av maleren Wilhelm Peters (1851-1935). Serien ble 
skreddersydd for restauranten, men man vet ikke om den var et 
bestillingsverk av vanlig type, eller om Petersen rett og slett brukte sine malerier til å gjøre opp for bevertning han fikk på stedet. I bygget ble her etterhvert også installert Norges første ordinære heis.

I Nedre gate har Johnsen tegnet nr.8, en bygning som ble reist i 1899. Bygget ble opprinnelig brukt som lager, men ble i 1918 tatt i bruk som lokaler for J. L. Tiedemanns Tobaksfabrik.Knut Are Tvedt: Oslo byleksikon, Kunnskapsforlaget 2010, side 381, ISBN 978-82-573-1760-7 Senere har det hovedsakelig vært kontorer her, og i nyere tid også leiligheter. Øvrige bygg som ble reist av Johnsen er Bygdøy Alle 14 og Dalsbergstien 3.

Etter eiendomskrakket ved århundreskiftet var det generelt lite å gjøre for arkitekter, og Johnsen forlot Christiania og flyttet ut til sin gård på Nadderud hvor han bodde resten av sitt liv.

 Referanser 

Kategori:Personer fra Oslo
Kategori:Norske arkitekter